ડીસા તાલુકાના વિઠોદર ગામે દલિતોને મંદિરમાં પ્રવેશ ન અપાતા ચકચાર મચી જવા પામી છે. આ અંગે દલિત સમાજના લોકોએ મંગળવારે પાલનપુર ખાતે જિલ્લા કલેકટરને આવેદનપત્ર આપી મંદિરના પુજારી વિરૂધ્ધ રજૂઆત કરી હતી. વિઠોદર ગામના દલિત સમાજના લોકો મંગળવારે પાલનપુર જિલ્લા કલેકટર કચેરીએ દોડી આવ્યા હતા. અને રજૂઆત કરી હતી. જેમાં જણાવાયું હતુ કે, ગામમાં દલિત સમાજના અઢીસો જેટલા મકાનો આવેલા છે. જ્યાં ગામમાં આવેલા આગ માતાના મંદિરના પુજારી દલિત સમાજના લોકોને મંદિરમાં પ્રવેશતા રોકી રહ્યા છે.